ທ່ານ Netanyahu ໃຫ້ສິດ​ອຳນາດ ຢ່າງ​ບໍ່​ມີ​ຂອບ​ເຂດ​ ໃນການຈັດການ ກັບ​ປາ​ແລັສ​ໄຕນ໌
ທ່ານ Netanyahu ​ໄດ້​ໃຫ້ຄຳໝັ້ນສັນຍາ ​​ໃນ​ຄ່ຳ​ວັນ​ຈັນ​ວານ​ນີ້ວ່າ ​ຈະ​ເລັ່ງມື ​ໃນ​ການ​ມ້າງບ້ານ​ເຮືອນ​ ຂອງ​ພວກ​ກໍ່​ການ​ຮ້າຍດັ່ງກ່າວ.
ໃນວັນອັງຄານມື້ນີ້ ກອງກຳລັງ Israel ໄດ້ມ້າງເຮືອນຂອງຊາວ ປາແລັສໄຕນ໌ ຜູ້ຊຶ່ງໄດ້ທຳການໂຈມຕີຮ້າຍແຮງ ໃນນະຄອນ Jerusalem ເມື່ອປີກາຍນີ້ ກ່ອນທີ່ຈະຖືກຕຳຫຼວດສັງຫານນັ້ນ ການມ້າງເຮືອນດັ່ງກ່າວ ແມ່ນຮວມທັງຂອງຄອບຄົວຂອງຊາຍ ຜູ້ນຶ່ງທີ່ໄດ້ສັງຫານພວກສວດ ມົນພາວະນາ 5 ຄົນ ແລະຕຳຫຼວດ ນຶ່ງຄົນ ໃນການໂຈມຕີທີ່ວັດສາສະໜາຢິວ ແລະອີກຊາຍຄົນນຶ່ງ ທີ່ໄດ້ສັງຫານອີກຄົນນຶ່ງດ້ວຍລົດດຸດ ກອງກຳລັງ Israel ຍັງໄດ້ ປິດກັ້ນເຮືອນອີກຫຼັງນຶ່ງທີ່ພົວພັນກັບຊາວປາແລສໄຕນ໌ ທີ່ໄດ້ສັງ ຫານນັກເຄື່ອນໄຫວຊາວຢິວ ນັ້ນ ນາຍົກລັດຖະມົນຕີ Israel ທ່ານ Benjamin Netanyahu ໄດ້ໃຫ້ຄຳໝັ້ນສັນຍາ ໃນຄ່ຳວັນຈັນວານນີ້ວ່າ ຈະເລັ່ງມືໃນການມ້າງບ້ານເຮືອນຂອງພວກກໍ່ການຮ້າຍດັ່ງກ່າວ ແລະ ກັກຂັງພວກທີ່ສົງໄສວ່າ ເປັນພວກກໍ່ການຮ້າຍ ໂດຍປາສະຈາກການດຳເນີນຄະດີໃດໆ ທ່ານໄດ້ກ່າວກ່ອນກອງປະຊຸມສຸກເສີນຂອງຄະນະຄວາມໝັ້ນຄົງລັດຖະບານກ່ຽວກັບການໃຫ້ສິດອຳນາດຢ່າງບໍ່ມີຂອບເຂດຈຳກັດ ຕໍ່ກອງກຳລັງຮັກສາຄວາມປອດໄພຂອງປະເທດ ໃນຂະນະທີ່ຮັບມືກັບການກໍ່ຄວາມຮຸນແຮງຂອງຊາວປາແລັສໄຕນ໌ ທ່ານ Netanyahu ກ່າວວ່າ ປະທານາທິບໍດີປາແລັສໄຕນ໌ ທ່ານ Mahmoud Abbas ໄດ້ພົບກັບຄະນະຮັກສາຄວາມປອດໄພຂອງທ່ານໃນວັນຈັນວານນີ້ ຮຽກຮ້ອງພວກເຂົາເຈົ້າ ບໍ່ໃຫ້ກໍ່ຄວາມຮຸນແຮງຂຶ້ນຕື່ມ ແລະ ບໍ່ໃຫ້ຕົກເປັນເຄື່ອງມືຂອງລັດຖະບານ Israel ຄວາມຮຸນແຮງລະຫວ່າງ Israel ແລະປາແລັສໄຕນ໌ ໄດ້ເພີ້ມທະວີຂຶ້ນ ໃນບໍ່ເທົ່າໃດສັບປະ ດາຜ່ານມານີ້ ໂດຍສະເພາະແມ່ນທີ່ວັດ al-Aqsa ຊຶ່ງເປັນສະຖານທີ່ສັກສິດສຳລັບຊາວ ມຸສລິມ ແລະສຳລັບຊາວຢິວເອີ້ນວ່າວັດ Temple Mount ໃນພາກຕາເວັນອອກຂອງນະ ຄອນຂອງ Jerusalem ນັ້ນ